निर्वाचनलाई केन्द्रित गरेर अराजक तत्वले देशका विभिन्न ठाउँमा गराइरहेको विस्फोटका घटना निन्दनीय रहेको भन्दै प्रधानमन्त्रीले सानातिना विस्फोटका घटनाबाट सरकार विचलित नहुने बताए। कतिपय स्थानमा विस्फोटका घटना घटाउनेलाई पक्राउ गरिसकेको र यस्ता अराजक तत्वलाई सरकारले कुनै पनि हालतमा नछोड्ने प्रधानमन्त्रीले दृढता व्यक्त गरे। निर्धक्क भएर मतदान गर्न सबैसँग आग्रह गर्दै उनले निर्वाचनलाई निष्पक्ष र धाँधलीरहित बनाउन सरकारले कुनै कसर बाँकी नराख्ने बताए। –रासस
